ปกติประจำเดือนมาตรงกันทุกๆเดือนไม่มีเลื่อน พอเริ่มเดือนใหม่ประจำเดือนเลื่อนมา1วัน มาน้อยและหายไวกว่าปกติ มีอาการหน้ามืด เวียนหัวบ่อย มีโอกาสท้องไหมค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกดังนั้นประจำเดือนไม่จำเป็นต้องมาตรงกันทุกเดือน คือมันมีช่วงเวลาที่สามารถคลาดเคลื่อนได้ที่ยังเรียกว่าปกติดังที่กล่าวไปจากที่กล่าวมา ถ้ายังเป็นเลือดที่ออกมาตามรอบเดือนประมาณ 22-35 วันจากครั้งก่อนอยู่ มาไม่เกิน 7 วันหยุด ก็น่าจะเป็นเลือดประจำเดือนปกติ แต่หากยังสงสัยการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ